پولیساریو فرنٹ

پولیساریو محاذ، فرنٹ پولیساریو،  فریلیساریو یا صرف پولیساریو ( ہسپانوی:  ؛  )، ایک باغی صحراوی قوم پرست آزادی کی تحریک ہے جو مغربی صحارا کی خود مختاری کا دعویٰ کرتی ہے۔

اس کی ابتدا صحراوی قوم پرست تنظیم جسے موومنٹ فار لبریشن آف ساگویا الحمرا اور وادی الذہاب کہا جاتا ہے، سے ہوئی۔ پولیساریو فرنٹ کا باقاعدہ قیام 1973ء میں ہسپانوی قبضے کے خلاف مسلح جدوجہد شروع کرنے کے ارادے سے کیا گیا تھا جو سنہ 1975ء تک جاری رہی، یہاں تک کہ اسپین نے اسے موریتانیہ اور المغرب کے درمیان تقسیم کرنے کا فیصلہ کیا۔ پولیساریو فرنٹ نے دونوں ممالک فوجوں کو بھگانے کے لیے جنگ چھیڑ دی۔ اس نے موریطانیہ کو سنہ 1979ء میں مغربی صحارا پر اپنا دعویٰ ترک کرنے پر مجبور کیا اور 1991 کی جنگ بندی اور اقوام متحدہ کی طرف حمایت سے ریفرنڈم کے انعقاد تک، جو اس کے بعد سے مسلسل ملتوی ہے، المغرب کے خلاف اپنی فوجی مہم جاری رکھی۔ سنہ 2020ء میں پولساریو فرنٹ نے جنگ بندی ختم کرنے کا اعلان کیا اور مسلح تصادم دوبارہ شروع کیا۔

اقوام متحدہ پولساریو فرنٹ کو صحراوی عوام کا جائز نمائندہ سمجھتی ہے اور اس بات کو برقرار رکھتی ہے کہ صحرائیوں کو خود ارادیت کا حق حاصل ہے۔ United Nations General Assembly Resolution 34/37: Question of Western Sahara۔ المغرب کے زیر کنٹرول مغربی صحارا کے کچھ حصوں میں پولیساریو فرنٹ کو غیر قانونی قرار دیا گیا ہے اور وہاں اپنی پارٹی کا جھنڈا (جسے اکثر صحراوی پرچم کہا جاتا ہے) اٹھانا غیر قانونی ہے۔  یہ سوشلسٹ انٹرنیشنل کا مشاورتی رکن ہے۔

زمرہ:ہسپانوی صحارا میں 1973ء کی تاسیسات
زمرہ:1973ء میں قائم ہونے والی سیاسی جماعتیں
زمرہ:اشتراکی جمہوریت پسند جماعتیں
زمرہ:پولیساریو فرنٹ
زمرہ:سوشلسٹ انٹرنیشنل
زمرہ:عرب عسکریت پسند گروہ
زمرہ:ممنوع سیاسی جماعتیں
زمرہ:قوم پرست تنظیمیں
زمرہ:مغربی صحارا
زمرہ:افریقا میں 1973ء
زمرہ:تاریخ مغربی صحارا
زمرہ:المغرب کی سیاسی جماعتیں
زمرہ:مغربی صحارا کی سیاست
زمرہ:آزادی کی تحریکیں
زمرہ:افریقا میں 1970ء کی دہائی کی تاسیسات